Trygve Brattelis første regjering opprettet verdens første miljøverndepartement med Olav Gjærevoll som miljøvernminister. Den opprettet Femundsmarka nasjonalpark og Øvre Dividal nasjonalpark og innførte fredning av ulv i hele landet og av bjørn i områder i Oppland og Hedmark. Den foreslo opprettelse av det statlige oljeselskapet Statoil og fikk Stortingets aksept for dette. Ekofiskfeltet ble offisielt åpnet av statsminister Trygve Bratteli 9. juni 1971. Under denne regjeringen ble pensjonsalderen i Folketrygden vedtatt senket fra 70 til 67 år.